One57, নিউ ইয়র্ক সিটির এক নির্মাণাধীন আকাশচুম্বী অট্টালিকা। এ ধরনের নির্মাণ পরিকল্পনা পাশের আগে স্থানীয়  বিল্ডিং কোডের অধীনে কঠোর পর্যবেক্ষণের মধ্য দিয়ে যেতে হয়।
**পরিকল্পনা অনুমোদন** বা **উন্নয়নমূলক কাজের অনুমতি** বলতে কিছু কোন কিছু নির্মাণ বা সম্প্রসারণ (পুনঃসংস্কারসহ) এবং কখনও কখনও ধ্বংসযজ্ঞের জন্য প্রয়োজনীয় অনুমোদনকে বোঝায়।  এটি সাধারণত **বিল্ডিং পারমিট** (বা **নির্মাণের অনুমতি** ) আকারে দেওয়া হয়।

উদাহরণস্বরূপ, ঘর নির্মাণ অনুমতি হচ্ছে বিল্ডিং কোডের বিষয় । এছাড়াও,এগুলোর পরিকল্পনার সাথে সম্মতি আছে কিনা তা পরীক্ষা করার জন্য একটি "প্লান চেক" (পিএলসিকে) রয়েছে।  উদাহরণস্বরূপ, উচ্চ-ঘনত্বের শহরতলির মতো এটি অনুপযুক্ত জায়গায় নাইটক্লাব তৈরির অনুমতি পেতে পারে না।  পরিকল্পনার অনুমোদনের মানদণ্ডগুলি নগর পরিকল্পনা ও নির্মাণ আইনের একটি অংশ এবং স্থানীয় সরকার দ্বারা নিযুক্ত নগর পরিকল্পনাবিদরা সাধারণত এগুলো পরিচালনা করেন।  যেমনঃ রাজউক হচ্ছে যেকোনো ধরনের বিল্ডিং নির্মাণের অনুমোদন প্রদান সংক্রান্ত একটি বৈধ সংস্থা। বাংলাদেশের রাজধানী ঢাকা শহরের সামগ্রিক পরিকল্পনা প্রস্তুত করার দায়িত্ব রাজউকের উপর অর্পণ করা হয়েছে,এছাড়াও প্রস্তুতকৃত পরিকল্পনাগুলো বাস্তবায়ন এবং ভবিষ্যতের উন্নয়ন নিয়ন্ত্রণ করাও সংস্থাটির কাজ। যেকোনো ধরনের নির্মাণের পূর্বে উক্ত জমির মালিককে রাজউকের কাছ থেকে 'ভূমি ব্যবহার ছাড়পত্র' নিতে হয়।

নির্মাণ কোডের শর্ত পূরণ না করলে জরিমানা, শাস্তিপ্রদান এবং অননুমোদিত নির্মাণ ধ্বংস করতে পারে।

সাধারণত, জাতীয়, আঞ্চলিক এবং স্থানীয় বিল্ডিং কোডের শর্তপূরণ নিশ্চিতের জন্য নির্মাণটি নির্মাণের সময় এবং সমাপ্তির পরে পরিদর্শন করতে হবে।

যেহেতু বিল্ডিং পারমিটগুলি সাধারণত নির্মাণ, কর্মসংস্থান, অর্থায়ন এবং গৃহসজ্জার সাথে সম্পর্কযুক্ত, তাই তারা প্রায়শই অর্থনীতির অন্যান্য ক্ষেত্রগুলোর উন্নয়নে একটি অগ্রণী সূচক হিসাবে কাজ করে।

নির্দিষ্ট শিল্পে
----------------

### সম্প্রচার

সম্প্রচার আইনের (যেটি সম্প্রচারেও ব্যবহৃত হয়) অংশ হিসাবে পৃথক-পৃথক রেডিও এবং টেলিভিশন স্টেশনগুলোকে তাদের রেডিও টাওয়ার এবং রেডিও অ্যান্টেনা নির্মাণের জন্য সাধারণত আবেদন করে অনুমতি নিতে হয়। জাতীয় সম্প্রচার কর্তৃপক্ষ এই ধরনের অনুমতিপত্র দিয়ে থাকে তবে স্থানীয় সরকার কর্তৃক প্রদত্ত অন্য কোনও অনুমতিকে অঞ্চল বিভাজন করে না। এই নির্মাণ অনুমতিপত্র কিন্তু সর্বক্ষেত্রে নির্মাণের পর স্টেশনটির পরিচালনার অনুমতি বোঝায় না। মার্কিন যুক্তরাষ্ট্রে, একটি নির্মাণ অনুমতি তিন বছরের জন্য বৈধ। এরপরে, স্টেশনটি তাদের কার্যক্রম পরিচালনার জন্য অবশ্যই একটি পূর্ণ লাইসেন্স পাবে, যার মেয়াদ সাত বছরের।  এটি আলাদা সম্প্রচারের লাইসেন্স দ্বারা সরবরাহ করা হয়, যা মার্কিন যুক্তরাষ্ট্রের ফেডারেল যোগাযোগ কমিশনের (এফসিসি) "কভার লাইসেন্স" নামেও পরিচিত। টাওয়ারগুলির জন্য বিমান কর্তৃপক্ষের কাছ থেকে আরও অনুমতি বা নিবন্ধকরণের প্রয়োজন হতে পারে।

মার্কিন যুক্তরাষ্ট্রে,নতুন বাণিজ্যিক স্টেশনগুলির নির্মাণের অনুমতিগুলি,কারা লাইসেন্স সম্প্রদায়গুলোকে ভালো প্রতিদান দিবে তার মাধ্যমে নির্ধারণের এই প্রচলিত প্রক্রিয়ার পরিবর্তে অনুমতিগুলি নিলামের মাধ্যমে নির্ধারিত হয় । যদি প্রদত্ত ফ্রিকোয়েন্সি বরাদ্দে কমপক্ষে একজন non-commercial educational (এনসিই) আবেদনকারী বা কোনও NCE-সংরক্ষিত টিভি চ্যানেল বা এফএম এর সংরক্ষিত ব্যান্ড থাকে তারপরও তুলনামূলক প্রক্রিয়াটি অনুষ্ঠিত হয়, যদিও FCC আবেদনকারীদের প্রস্তাবিত রেডিও ফর্ম্যাট বিবেচনা করতে অস্বীকার করে ।

কানাডায়, কানাডিয়ান রেডিও-টেলিভিশন এবং টেলিযোগাযোগ কমিশন পারমিট প্রদানের ক্ষেত্রে প্রতিযোগিতামূলক প্রক্রিয়া বজায় রাখে যাতে করে স্টেশনগুলো প্রতিটি অঞ্চলে বিভিন্ন প্রোগ্রামের ব্যবস্থা রাখে এবং যত বেশি সম্ভব গ্রুপের রেডিও তরঙ্গগুলিতে মুক্ত বক্তৃতার সুযোগ নিশ্চিত করে।

তথ্যসূত্র
---------

1. ↑  Harwood, Richard (২৪ সেপ্টেম্বর ২০১৫)। *Planning Permission* (ইংরেজি ভাষায়)। International Specialized Book Services। আইএসবিএন 9781780434919। সংগ্রহের তারিখ ৫ মার্চ ২০১৭।
2. ↑  "Planning permission - GOV.UK"। *www.gov.uk* (ইংরেজি ভাষায়)। UK Government। সংগ্রহের তারিখ ১৮ ফেব্রুয়ারি ২০১৭।
3. ↑  "Demolition Plan Check/Permit Application" (পিডিএফ)। *Santa Monica*। ২০১৭-০৬-০৫। সংগ্রহের তারিখ ২০২০-০১-২৭।
4. ↑  "How Do I Get Planning Permission in NSW? - The Design Partnership"। *thedesignpartnership.com.au*। ১৯ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৭।
5. ↑  "Planning permissions and liquor licences"। *www.vcglr.vic.gov.au* (ইংরেজি ভাষায়)। ১৯ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৭।
6. ↑  Portal, Planning। "Do you need permission? | Planning Portal"। *www.planningportal.co.uk* (ইংরেজি ভাষায়)। সংগ্রহের তারিখ ১৮ ফেব্রুয়ারি ২০১৭।
7. ↑  Planning, Department of Environment, Land, Water and। "Planning applications"। *www.dtpli.vic.gov.au* (ইংরেজি ভাষায়)। সংগ্রহের তারিখ ১৮ ফেব্রুয়ারি ২০১৭।
8. ↑  *Report: Corruption in Plan Permission Process in RAJUK: A Study of Violations and Proposals*। Transparency International Bangladesh। ২০০১। পৃষ্ঠা Page 3 of 13।
9. ↑  Construction Permits Radio-Locator.com